o izvajanju Uredbe (EU) št. 70/2012 Evropskega parlamenta in Sveta z dne 18. januarja 2012 o statističnih poročilih v zvezi s cestnim prevozom blaga

POROČILO KOMISIJE SVETU IN EVROPSKEMU PARLAMENTU

2.5.Potrditev podatkov in kakovost poslanih statističnih podatkov

2.4.Zmanjšanje in poenostavitev upravnega bremena

1.4.Zajete države članice in druge države

Za razvoj skupne prometne politike je potrebno poglobljeno znanje o obsegu in razvoju cestnega prevoza blaga.

Uredba (EU) št. 70/2012 je bila pripravljena tako, da bi čim bolj zmanjšala breme prevoznih podjetij. Zbiranje podatkov temelji na vzorčnem raziskovanju. Zato se informacije zahtevajo le za vzorec prevoznih sredstev in za omejeno obdobje (običajno en teden). Države članice lahko iz raziskovanja izključijo prevoze z vozili pod določenim pragom.

Države članice pošiljajo Komisiji informacije v obliki mikropodatkov: to omogoča, da se uporabnikom ob uporabi varoval za zaupnost zagotovijo tabele, ki vsebujejo različne kombinacije spremenljivk.

Uredba (EU) št. 70/2012 je bila zasnovana z namenom, da se Komisiji, drugim institucijam EU in nacionalnim vladam zagotovijo primerljivi, zanesljivi, harmonizirani, redni in izčrpni statistični podatki o obsegu in razvoju cestnega prevoza blaga. Ti podatki so potrebni za pripravo, spremljanje in oceno politike EU.

Uredba (EU) št. 70/2012 je prenovitev Uredbe Sveta (ES) št. 1172/98 z dne 25. maja 1998 in poznejših sprememb, katerih namen je bil uskladiti pravno podlago za zbiranje podatkov o cestnem prevozu z določbami iz Lizbonske pogodbe. Kot takšna uredba pomeni korak naprej pri razvoju prometne statistike v EU. Uredba je pravna podlaga za zbiranje najrazličnejših podatkov o cestnem prevozu blaga. Z zahtevo, da se mikropodatki iz raziskovanj operaterjev cestnega prevoza blaga pošljejo Komisiji, se poudarja tudi kakovost in primerljivost statističnih informacij.

To poročilo opisuje ozadje, okvir politike in področje uporabe zakonodaje. V njem je obravnavano izvajanje zakonodaje, predstavljeni pa so tudi pridobljeni statistični rezultati. V zadnjem oddelku je obravnavano nadaljnje ukrepanje na podlagi predlogov za dodatni razvoj statistike o cestnem prevozu blaga iz prvega poročila.

V skladu s členom 7 Uredbe (EU) št. 70/2012 Evropskega parlamenta in Sveta z dne 18. januarja 2012 o statističnih poročilih v zvezi s cestnim prevozom blaga mora Komisija do 31. decembra 2014 in nato vsaka tri leta Evropskemu parlamentu in Svetu predložiti poročilo o izvajanju te uredbe. To je drugo poročilo, s katerim se izpolnjuje ta obveznost.

·velika večina držav poročevalk, ki so se odzvale, meni, da je delovna obremenitev pri rednem zagotavljanju podatkov sprejemljiva;

Uredba (EU) št. 70/2012 je bila pripravljena s posebnim ciljem ohranitve čim manjšega upravnega bremena za države članice. V večini držav poročevalk ni bilo treba sprejeti posebnih ukrepov, saj so obstoječi postopki izpolnjevali zahteve za zbiranje podatkov. Komisija je zbirala tudi informacije o bremenu za poročevalce.

Komisija vsaka tri leta zbere informacije o nacionalnih metodah zbiranja podatkov (uporaba registrov, metodologija vzorčenja, zajemanje podatkov itd.) in jih da na razpolago v dokumentu z naslovom „Methodologies used in surveys of road freight transport in Member States and candidate countries“ (Metodologije, ki se uporabljajo pri raziskovanju cestnega prevoza blaga v državah članicah in državah kandidatkah).

Metodološke ureditve v Uredbi (EU) št. 70/2012 so zagotovile skupen okvir za harmonizirano zbiranje podatkov in njihovo primerljivost.

Obstaja velika skladnost z zahtevami za zagotavljanje podatkov iz Uredbe (EU) št. 70/2012. Vse države članice so poslale zahtevane nabore podatkov, pri čemer je do zamud prišlo samo v nekaj primerih, zlasti zaradi sprememb v informacijski tehnologiji na nacionalni ravni. To omogoča pripravo visokokakovostnih in zanesljivih statističnih podatkov o cestnem prevozu blaga v Evropi.

Podatke zagotavljata tudi dve državi Efte, Norveška in Švica.

Vse države članice zavezuje, da zagotavljajo podatke. V skladu s členom 1(3) uredbe je Malta edina država, izvzeta iz tega pravila, saj je tam registriranih le malo vozil za cestni prevoz blaga, ki imajo overjeno kopijo licence Skupnosti. Zbiranje smiselnih in zanesljivih podatkov za majhno število vozil bi za malteška podjetja pomenilo nesorazmerno obremenitev.

Uredba (EU) št. 70/2012 se uporablja neposredno in v celoti v vseh državah članicah.

1.4.Zajete države članice in druge države

Podatki, zbrani v okviru Uredbe (EU) št. 70/2012, so zelo dragoceni tudi za poklicne organizacije, prevozna podjetja, raziskovalce in pripravljavce modelov na področju cestnega prevoza, saj poglobljeno znanje o trgu pomaga izboljšati poslovno konkurenčnost podjetij v sektorju.

Komisija za izvajanje svojih nalog v okviru skupne prometne politike potrebuje primerljive, zanesljive, časovno usklajene, redne in izčrpne statistične podatke o obsegu in razvoju prevoza blaga po cesti z vozili, registriranimi v Uniji, in o stopnji izkoriščenosti vozil, ki opravljajo prevoz.

To je zelo pomembno za politiko: v beli knjigi „Načrt za enotni evropski prometni prostor – na poti h konkurenčnemu in z viri gospodarnemu prometnemu sistemu“ je določenih deset ciljev za konkurenčen in z viri gospodaren prometni sistem (merila za doseganje ciljnega zmanjšanja emisij toplogrednih plinov za 60 %). Podrobni statistični podatki o cestnem prevozu blaga so potrebni za spremljanje napredka pri uresničevanju nekaterih od teh ciljev (npr. cilj, da bi moralo do leta 2030 30 % dejavnosti cestnega prevoza blaga na razdaljah več kot 300 km preiti na druge načine prevoza).

·obstajajo znatne razlike med državami, kar zadeva breme v zvezi z zbiranjem podatkov, to pa je odvisno zlasti od nacionalnih sistemov zbiranja podatkov, ki so na voljo. Natančneje, glede na vzorec držav poročevalk, ki so o tem posredovale informacije, se zdi, da:

oje bil povprečni čas, ki so ga poročevalci potrebovali za to, da so sporočili podatke za eno vozilo, ki je opravljalo vožnje v obdobju raziskovanja, ocenjen na približno 10 minut do 45 minut, odvisno od uporabljenega sistema zbiranja podatkov;

oje bil povprečni čas, ki so ga poročevalci potrebovali za to, da so sporočili podatke za eno vozilo, ki v obdobju raziskovanja ni bilo aktivno, ocenjen na približno 2 minuti do 7 minut;

omožnost zbiranja in pošiljanja podatkov v elektronski obliki občutno zmanjša breme poročanja.

Treba je omeniti, da dodana vrednost ustvarjene statistike nadomesti breme zbiranja podatkov, ki se izvaja v okviru Uredbe (EU) št. 70/2012. Natančneje:

·Komisija upravlja zaupne nacionalne mikropodatke, ki jih zagotovi vsaka država članica, in ureja podrobne nacionalne podatke (tabele D). Te tabele omogočajo, da ima vsaka država poročevalka vse statistične informacije o vseh cestnih prevozih blaga na svojem ozemlju s tovornimi vozili, registriranimi kjer koli v EU (razen na Malti) ter v Švici in na Norveškem. Izvajanje te uredbe in storitev, ki jo zagotavlja Komisija, preprečujeta podvajanje zbiranja podatkov o tujih tovornih vozilih na nacionalni ravni;

·sodelujoče države se zelo zanimajo za ustvarjeno statistiko. Rezultati raziskovanja zagotavljajo dodano vrednost in so bistvenega pomena za spremljanje trga cestnega prevoza blaga v Evropi;

·zbiranje in upravljanje informacij na ravni mikropodatkov zagotavlja prožnost pri zadovoljitvi potreb politike EU, kjer se zahtevajo statistične informacije, brez zamud in brez potrebnega dodatnega truda na nacionalni ravni. Službe politike pogosto potrebujejo takšne informacije za pripravo poročil ali oceno zadevne zakonodaje in ciljev politike.

2.4.Zmanjšanje in poenostavitev upravnega bremena

Komisija nenehno obravnava vprašanje zmanjšanja in poenostavitve upravnega bremena. Na podlagi povratnih informacij držav članic Komisija v sodelovanju z nacionalnimi statističnimi ustanovami izvaja posebne ukrepe za zmanjšanje bremena zbiranja podatkov in poročanja za nacionalne organe in poročevalce v raziskovanjih. Ti ukrepi vključujejo:

1.razvoj orodij za olajšanje sporočanja podrobnih regionalnih podatkov (NUTS 3);

2.razvoj avtomatiziranih orodij in postopkov za prenos in potrditev mikropodatkov, da se državam članicam zagotovijo povratne informacije o kakovosti podatkov in posebnih napakah posameznih naborov podatkov;

3.spodbujanje in zagotavljanje pomoči pri vzpostavljanju elektronskih vprašalnikov in spletnih sistemov poročanja na nacionalni ravni;

4.organiziranje rednih sestankov nacionalnih strokovnjakov iz držav članic (delovne in projektne skupine) in strokovnjakov iz sosednjih držav, da se izmenjajo dobre prakse ter razpravlja o kakovosti podatkov, težavah in rešitvah.

2.5.Potrditev podatkov in kakovost poslanih statističnih podatkov

Medtem ko je kakovost izvajanja raziskovanja cestnega prevoza blaga odgovornost držav članic, Komisija sprejema vse ukrepe za odkrivanje napak v prejetih podatkih in vzdržuje zmogljiv ter zanesljiv sistem IT za potrditev in obdelavo podatkov. Komisija državam članicam redno zagotavlja povratne informacije o vprašanjih, ki jih je morda treba dodatno preiskati.

Države poročevalke si po najboljših močeh prizadevajo obravnavati napake, zlasti tiste, ki se ponavljajo. Postopek potrditve vključuje potrditev četrtletnih in letnih mikropodatkov ter preverjanje časovnih vrst za nacionalni, mednarodni in celotni prevoz.

·Potrditev mikropodatkov: da se zagotovi priprava naborov podatkov brez napak, države poročevalke prejmejo poročilo o potrditvi za vsak prenos podatkov, ki vsebuje podrobnosti na ravni mikropodatkov, kar omogoča enostavnejšo odpravo odkritih napak. Ta postopek se ponavlja, dokler niso odpravljene vse napake. Poleg tega Komisija stalno razvija pravila za potrjevanje, da se zadovoljijo spreminjajoče se potrebe in zagotovi priprava visokokakovostne statistike.

·Preverjanje časovnih vrst: Komisija (Eurostat) meni, da je pomembno, da se osamelci v časovnih vrstah odkrijejo pred objavo podatkov, saj se statistični podatki o cestnem prevozu blaga uporabljajo v različnih poročilih Komisije kot podlaga za sklep glede razvoja trga cestnega prevoza blaga. Od držav poročevalk še posebej zahteva, da potrdijo trende, kjer se opazijo znatna nihanja. Države članice po potrebi posredujejo revidirane nabore podatkov ali pojasnila vzrokov za občutna nihanja časovnih vrst.